قاراداغ خانلیغی

قاراداغ خانلیغی – ۱۷۴۷-جی ایلده  آذربایجاندا یارانمیش فئودال دؤولت اولموشدور. مرکزی اهر شهری ایدی. غربدن خوی خانلیغی، شرقدن لنکران خانلیغی، جنوبدان تبریز و اردبیل خانلیقلاری ایله حودودلانیردی.

 تاریخی 
قاراداغلی طایفاسی صفویلرین حاکیمیته گلمه‌سینده فعالیت گؤستردیگیندن ۱. شاه اسماییلدان باشلایاراق قاراداغ ویلایتی‌نین ایداره‌سینه نایل اولا بیلمیشدی. ۱۶. عصردن ۱۹. عصرین اوّللرینه‌دک قاراداغ ویلایتی‌نین ایداره‌سی ایرثی اولاراق موعین نسیل اوزره اولموشدو. اونلار هم ده روحانی صلاحیتلرینه مالیک ایدی. ۱۸. یوزیلین اوّللرینده صفوی سولاله‌سی ضعیفله‌دیگیندن حاکیم کاظم خان مرکزی حاکیمیته تابئع‌چیلیکدن چیخمیش، شاه سلطان حسین‌ین ائحتیرامینا لاییق گؤرولن روس آ.وولینسکینی اهره قویمامیشدی. نادر مرکزی حاکیمیته تابئع اولمایان خانین گؤزلرینی چیخارتدیرمیشدی. نادرین اؤلوموندن سونرا قاراداغ خانلیغی موستقیل‌لشمیش، کاظم خان قاراداغ خانی اولموشدو. 

کاظم خان ۱۸.یوزایلین اورتالاریندا قاراباغ، گنجه و ناخچیوان خانلاری ایله بیرلیکده شکی خانلیغینا قارشی ایتّیفاقا قوشولموشدو. بو ایتّیفاق مقصدینه نایل اولا بیلمه‌میشدی. قاراداغ خانی قاراباغ خانلیغینا، کریم خان زندده (۱۷۶۱)، سونرا ایسه آغا محمد قاجارا (۱۷۹۱) تابئع اولموشدو. 

قاراداغ خانی عباسقولو خان۱۹. یوزایلین اوّللرینده پ.سیسیانووا مکتوب یازاراق روسیه‌یه صادیق قالاجاغینی بیلدیرمیش، لاکین ۱۸۰۴-۱۸۱۳-جو ایللر روس-ایران موحاریبه‌سینده روسیه‌یه قارشی چیخمیشدی. 

 خانلاری 
کاظم خان (محمدکاظم خان) (۱۷۴۷-۱۷۶۳) 

مصطفی‌قولو خان (۱۷۶۳-۱۷۸۲، ۱۷۸۶-۱۷۹۱) 

اسماییل خان (۱۷۸۲-۱۷۸۳، ۱۷۹۱-۱۷۹۷) 

نجفقولو خان (۱۷۸۳-۱۷۸۶) 

عباسقولو خان (۱۷۹۷-۱۸۱۳) 

محمدقولو خان (۱۸۱۳-۱۸۲۸) 

 قایناقلار 

 جنوبی آذربایجان خانلیقلاری  
 آذربایجان خانلیقلاری 
 قاراداغ، ایران 
 انور چینگیزاوغلو. قاراداغلیلار. باکی، "شوشاً نشریاتی، ۲۰۰۸. – ۱۶۰ ص. 
 انور چینگیزاوغلو، قاراداغ خانلیغی، باکی، «موترجیم»، ۲۰۱۱. – ۲۱۲ ص. 
 انور چینگیزاوغلو، قارشی یاتان قاراداغ. باکی، «اوزان»، ۱۹۹۸.– ۱۹۲ ص

بؤلمه:آذربایجان تاریخی
بؤلمه:آذربایجان خانلیقلاری